শার্শা উপজেলা বাংলাদেশের যশোর জেলার একটি প্রশাসনিক এলাকা।  শার্শা উপজেলা পরিষদ কার্যালয়,উপজেলা ভুমি অফিস,শিক্ষা অফিস,শার্শা মডেল প্রাইমারি স্কুল,শার্শা পাইলট হাইস্কুল সহ বিভিন্ন সরকারি,আধা-সরকারি ও বেসরকারি অফিস এই উপজেলার প্রাণ কেন্দ্রে অবস্থিত।  এছাড়াও শার্শা উপজেলায় অবস্থিত দেশের সবচেয়ে বড় স্থলবন্দর (বেনাপোল স্থলবন্ধর) এবং দেশের প্রথম শ্রেণির পৌরসভা বেনাপোল পৌরসভা এই উপজেলার অন্তর্গত।  বেসরকারি ভারী শিল্পপ্রতিষ্ঠান  হিসাবে এই উপজেলাতে আফিল জুট উইভিং মিলস লিঃ নামের একটি জুট মিল ও আফিল এগ্রো  লিঃ নামে কৃষিভিত্তিক শিল্পপ্রতিষ্ঠান  রয়েছে।   অবস্থান ও আয়তন  জেলা সদর হতে ৩১ কিলোমিটার দুরত্বে শার্শা উপজেলার বুক চিরে চলে গেছে ঐতিহাসিক যশোর রোড। শার্শা উপজেলাটি প্রায় ২২. ৫৪ডিগ্রি ও ২৩. ১৩ ডিগ্রি উত্তর অক্ষাংশ এবং ৮৮. ৫১ ডিগ্রি ও ৮৯.০১ ডিগ্রি পূর্ব দ্রাঘিমাংশের মধ্যে অবস্থিত। শার্শা উপজেলার উত্তরে চৌগাছা উপজেলা, দক্ষিণে সাতক্ষীরা জেলার কলারোয়া উপজেলা, পূর্বে ঝিকরগাছা উপজেলা, পশ্চিমে ভারতের পশ্চিমবঙ্গ অবস্থিত।   ইতিহাস  শার্শা উপজেলার নামকরণের সঠিক কোন ইতিহাস জানা যায় না। তবে জনশ্রুতি আছে, শার্শা মৌজায় উপজেলা হেডকোয়ার্টার অবস্থিত হওয়ায় শার্শা মৌজার নাম অনুসারে শার্শা উপজেলার নামকরণ হয়েছে।   প্রশাসনিক এলাকা  এই উপজেলার একটি পৌরসভা  11  টি ইউনিয়ন নিয়ে গঠিত। যথাক্রমে;   # পৌরসভা :    বেনাপোল পৌরসভা   # ইউনিয়ন :   ডিহি ইউনিয়ন  লক্ষণপুর ইউনিয়ন  বাহাদুরপুর ইউনিয়ন  বেনাপোল ইউনিয়ন  পুটখালী ইউনিয়ন  গোগা ইউনিয়ন  কায়বা ইউনিয়ন  বাগআঁচড়া ইউনিয়ন  উলাশী ইউনিয়ন  শার্শা ইউনিয়ন এবং   নিজামপুর ইউনিয়ন   জনসংখ্যার উপাত্ত  মোট পরিবার সংখ্যাঃ ৬৬,১৯৫টি এবং মোট জনসংখ্যা ৩,০৯,৬৩৩ জন।   শিক্ষা  শিক্ষার হার ৪২.৭৪%। এখানে রয়েছেঃ  কলেজ - ৮টি (ডিগ্রী - ৫টি, উচ্চ মাধ্যমিক - ৩টি);  মাধ্যমিক বিদ্যালয় - ৩১টি;  নিম্ন মাধ্যমিক বিদ্যালয় - ৪টি;  মাদ্রাসা - ১০২ (ফাজিল - ৭টি, আলিম - ৭টি, দাখিল - ১৮টি, এবতেদায়ী - ৪০টি, ফোরকানিয়া - ৩০টি);  প্রাথমিক বিদ্যালয় - (সরকারি - ৭৩টি, বে-সরকারি - ২৯টি, স্যাটেলাইট - ১০টি, কিন্ডারগার্ডেন - ১৮টি, কমিউনিটি - ১২টি, এনজিও পরিচালিত - ১০০টি)।  জানুয়ারী ২০০৯ এর তথ্যানুযায়ীঃ ছাত্র-ছাত্রীর সংখ্যাঃ  সরকারী প্রাথমিক বিদ্যালয় - ৩৬,৯৬৯ জন  মাধ্যমিক বিদ্যালয় + মাদ্রাসা- ২৭,৯২৫ জন  কলেজ - ৩,০৩৯ জন।   কৃষি   মোট জমির পরিমাণঃ ৩৩,৬৪২.১৯ হেক্টর। মোট আবাদী জমির পরিমানঃ ২৯,২৪০ হেক্টর; ফল, বাগান ও বনজঃ ১,০০০ হেক্টর, মৌসুমী আবাদী জমিঃ ২৮,২৪০ হেক্টর। এক ফসলী জমির পরিমানঃ ৫২৩ হেক্টর, দো-ফসলী জমির পরিমানঃ ১৪,১২৪ হেক্টর, তে-ফসলী জমির পরিমানঃ ১৩,৯৯৩ হেক্টর, তিনের অধিক ফসলীঃ ৬০০ হেক্টর। আউশ (উন্নত) - ৩৬,৪৩২ একর, রোপা আমন(উফসী) - ৫০,৩৩৮ একর, বোরো(উফসী) - ৫৬,১০০ একর, গমঃ ১৮,০৫২ একর, পাটঃ ৬,২৯৮ একর, তুলাঃ ২৪ একর।  গভীর নলকুপঃ ৩৭৮টি, অগভীর নলকুপঃ ১৩,৪৩৪টি, পাওয়ার পাম্পঃ ১৯৫টি।  বিসিআইসি সার ডিলার সংখ্যাঃ ১৪ জন, মোট বিএুয় কেন্দ্রের সংখ্যাঃ ৪৩ টি, কীটনাশক হোলসেল ডিলারঃ ১২ জন, খুচরা ডিলারঃ ২১৯ জন, উপ-সহকারী কৃষি কর্মকর্তা (ব্লক সুপারভাইজার) - ২৪ জন।  মোট উৎপাদিত খাদ্যশস্যঃ ১,৮১,৮৫৫ মেঃ টন, মোট খাদ্যশস্যের চাহিদাঃ ৮৩,৮৯৮ মেঃ টন, উদ্বৃত্ত খাদ্য শস্যঃ ৯৭,৯৯৭ মেঃ টন।  নার্সারিঃ ৩০টি(পুকুর), জলমহালঃ ৮টি, পুকুরঃ সরকারীঃ ৩২টি এবং বে-সরকারীঃ ৪১৩২টি।  মৎস্য ঘেরের সংখ্যা-৪৫১টি, উৎপাদিত মাছের নামঃ রুই,কাতলা, মৃগাল, পাঙ্গাশ, তেলাপিয়া,পাবদা,ব্লাককার্প,কইমাছ  ইত্যাদি ।  রেজিঃ দুগ্ধ খামারঃ ৬৩টি, মোটাতাজাকরণ খামারঃ ৭৬টি, ছাগলের খামারঃ ০৯টি, রেজিঃ ব্রয়লার খামারঃ ৬৮টি, রেজিঃ লেয়ার খামারঃ ১৪টি, হাঁসের খামারঃ ০১টি।  পশু চিকিৎসালয়ঃ ০১টি, কৃত্রিম প্রজনন উপ-কেন্দ্রঃ ০১টি, কৃত্রিম প্রজনন পয়েন্টঃ ০৩টি, কৃত্রিম প্রজনন সেবা কেন্দ্রঃ ০৬টি।                                              বাসাবাড়ি বাজার বাংলাদেশের কাঁচা সবজি কচুর মুখীর ভান্ডার এই বাসাবাড়ি বাজারে। শার্শা উপজেলার অন্তর্গত নিজামপুর ইউনিয়নের অধীনস্থ কেরালখালী ও পাড়িয়ারঘোপের একটি ব্যবসায়িক বাজার এটি। এই বাজার থেকে কচুর মুখী ক্রয় বিক্রয়ের মাধ্যমে দেশের বিভিন্ন বিভাগ ও জেলাতে রপ্তানি হয়ে থাকে। সবচেয়ে বেশি কচুর মুখী চাষ হয়ে থাকে কেরালখালী, পাড়িয়ারঘোপ, বসন্তপুর, কন্দর্পপুর, গোড়পাড়া, সোনানদীয়া, গাতিপাড়া এবং এর আশেপাশের গ্রামে। শার্শা থানা, ঝিকরগাছা থানা ও চৌগাছা থানার বিভিন্ন গ্রাম থেকে এই বাজারে বড় পরিসরে কচুর মুখী এসে থাকে।   বিবিধ   পাঠাগার - ১টি।  সাহিত্যপত্রিকা- অর্বাচীন, শ্রদ্ধাঞ্জলি(২১ শে সংকলন)  গানের দল- Offline (লোকজ ও সমসাময়িক)  পর্যটন- বাহাদুরপুর মেন্দে বাওড়, সোনানদীয়া বাওড়, সোনামুখি বিল,বনমান্দার বিল, জিয়ার খাল দর্শনীয়স্থান- বীরশ্রেষ্ঠ নূর মোহাম্মদের মাজারশরীফ  বাংলাদেশের পর্যটন কর্পোরেশন- পর্যটন মোটেল।  আধুনিক রেঁস্তোরা- THE SUN ROOF   আরও দেখুন   যশোর জেলা  খুলনা বিভাগ   তথ্যসূত্র   বহিঃসংযোগ    বিষয়শ্রেণী:যশোর জেলার উপজেলা বিষয়শ্রেণী:শার্শা উপজেলা বিষয়শ্রেণী:যশোর জেলা বিষয়শ্রেণী:খুলনা বিভাগ